Ахова працы з’яўляецца адным з важнейшых напрамкаў ва ўсіх сферах дзейнасці. Даволі складанай па ўмовах лічыцца жыллёва-камунальная гаспадарка. Тут людзям даводзіцца працаваць у падвальных памяшканнях і на дахах, мець справу з катламі і станкамі, з электраправадамі і трубамі, з тэхнікай і агрэгатамі. Таму, каб засяродзіць увагу на пытаннях тэхнікі бяспекі, упраўленне жыллёва-камунальнай гаспадаркі аблвыканкама штоквартальна праводзіць выязны Дзень аховы працы. На гэты раз ён праходзіў на Мядзельшчыне.